# Podmienky účasti

1. **Všeobecné usmernenia**

Uchádzačom je hospodársky subjekt, ktorý predložil ponuku. Hospodárskym subjektom môže byť fyzická osoba, právnická osoba alebo skupina takýchto osôb, ktorá predkladá ponuku. Ak uchádzač v lehote na predkladanie ponúk predloží viac ponúk, obstarávateľská organizácia prihliada len na ponuku, ktorá bola predložená ako posledná a na ostatné ponuky hľadí rovnako ako na ponuky, ktoré boli predložené po lehote na predkladanie ponúk. Obstarávateľská organizácia do predloženia ponuky nevyžaduje od skupiny dodávateľov utvorenej na poskytnutie predmetu zákazky vytvorenie právnych vzťahov.

Skupina dodávateľov preukazuje splnenie podmienok účasti vo verejnom obstarávaní týkajúcich sa osobného postavenia (§ 32 ZVO) za každého člena skupiny osobitne a splnenie podmienok účasti vo verejnom obstarávaní týkajúce sa technickej spôsobilosti alebo odbornej spôsobilosti (§ 34 ZVO) preukazuje spoločne za všetkých členov skupiny. Splnenie podmienky účasti podľa § 32 ods. 1 písm. e) ZVO preukazuje člen skupiny len vo vzťahu k tej časti predmetu zákazky, ktorú má zabezpečiť.

Hospodársky subjekt môže doklady na preukázanie splnenia podmienok účasti predbežne nahradiť Jednotným európskym dokumentom (ďalej aj ako „JED“) podľa § 39 ods. 1 ZVO, pričom tieto doklady predkladá obstarávateľskej organizácii úspešný uchádzač podľa § 39 ods. 6 zákona o verejnom obstarávaní v čase a spôsobom určeným obstarávateľskou organizáciou v súťažných podkladoch.

**Jednotný európsky dokument** obsahuje aktualizované vyhlásenie hospodárskeho subjektu, že:

a) neexistuje dôvod na jeho vylúčenie,

b) spĺňa objektívne a nediskriminačné pravidlá a kritériá výberu obmedzeného počtu záujemcov, ak obstarávateľská organizácia obmedzila počet záujemcov,

c) poskytne obstarávateľskej organizácii na požiadanie doklady, ktoré nahradil jednotným európskym dokumentom.

Ak uchádzač preukazuje finančné a ekonomické postavenie alebo technickú spôsobilosť alebo odbornú spôsobilosť prostredníctvom inej osoby, jednotný európsky dokument obsahuje informácie podľa predchádzajúceho odseku aj o tejto osobe.

Hospodársky subjekt v jednotnom európskom dokumente uvedie ďalšie relevantné informácie podľa požiadaviek obstarávateľskej organizácie, orgány a subjekty, ktoré vydávajú doklady na preukázanie splnenia podmienok účasti. Ak sú požadované doklady pre obstarávateľskú organizáciu priamo a bezodplatne prístupné v elektronických databázach, hospodársky subjekt v jednotnom európskom dokumente uvedie aj informácie potrebné na prístup do týchto elektronických databáz najmä internetovú adresu elektronickej databázy, akékoľvek identifikačné údaje a súhlasy potrebné na prístup do tejto databázy.

Ak sa skupina dodávateľov zúčastňuje na postupe verejného obstarávania spoločne, musí predložiť samostatný jednotný európsky dokument pre obstarávanie s informáciami požadovanými (v častiach II až IV. Štandardného formulára jednotného európskeho dokumentu pre obstarávanie) pre každý zúčastnený hospodársky subjekt.

V prípade použitia JED sa uchádzačom umožňuje vyplniť v časti IV. podmienky účasti (plnenie § 34 ZVO) a zaškrtnúť iba značku α (alfa) – globálny údaj pre podmienky účasti, t.j. nemusí vypĺňať ďalšie body časti IV.

Prístup k elektronickej forme formulára JED je cez linku <https://www.uvo.gov.sk/espd/filter?lang=sk> a jeho obsahové predvyplnenie si uchádzač môže stiahnuť z dokumentu v súťažnej dokumentácií (espd-request).

Pri vyplnení JED-u sa uchádzač riadi manuálom, zverejneným na stránke Úradu pre verejné obstarávanie <https://www.uvo.gov.sk/jednotny-europsky-dokument-pre-verejne-obstaravanie-602.html>

Ak uchádzač použije jednotný európsky dokument, obstarávateľská organizácia môže na zabezpečenie riadneho priebehu verejného obstarávania kedykoľvek v jeho priebehu uchádzača písomne požiadať o predloženie dokladu alebo dokladov nahradených jednotným európskym dokumentom. Uchádzač doručí doklady obstarávateľskej organizácii do piatich pracovných dní odo dňa doručenia žiadosti, ak obstarávateľská organizácia neurčila dlhšiu lehotu.

Obstarávateľská organizácia upozorňuje uchádzačov, že **nemá priame prístupy do informačných systémov verejnej správy** a preto bude žiadať dotknutého uchádzača o predloženie konkrétnych dokladov, ktorými preukazuje splnenie podmienok účasti týkajúcich sa osobného postavenia (ak nie je zapísaný v registri hospodárskych subjektov). Týka sa to tiež zahraničných uchádzačov.

V prípade, že uchádzač predbežne nahradí doklady na preukázanie splnenia podmienok účasti JED, uchádzač, ktorý sa umiestnil na prvom mieste v poradí predloží obstarávateľskej organizácii v lehote nie kratšej ako 5 pracovných dní odo dňa doručenia písomnej žiadosti všetky doklady podľa tejto časti B.3 Podmienky účasti a to nasledujúcim spôsobom:

1. uchádzač predloží obstarávateľskej organizácii všetky doklady, ktoré predtým nahradil JEDom, a ku ktorým obstarávateľská organizácia nemá prístup priamo a bezodplatne v elektronických databázach, príp. ktoré nemá k dispozícii z iného verejného obstarávania a ktoré sú aktuálne a platné,

2. predložené doklady nesmú byť v rozpore s údajmi uvedenými v JEDe,

3. doklady musia byť predložené v súlade s podmienkami účasti uvedenými v oznámení o vyhlásení verejného obstarávania a v tejto časti B.3 Podmienky účasti týchto súťažných podkladov.

\*\*\*\*\*\*\*\*\*\*

## 

## SPOLOČNÉ USTANOVENIA PRE PODMIENKY ÚČASTI VO VEREJNOM OBSTARÁVANÍ PODĽA § 32 a § 34 ZÁKONA O VEREJNOM OBSTARÁVANÍ (ZVO)

Obstarávateľská organizácia **nie je orgánom verejnej moci a nie je oprávnená overovať si údaje** z informačných systémov verejnej správy podľa § 32 ods. 3 ZVO.

## PODMIENKY ÚČASTI VO VEREJNOM OBSTARÁVANÍ

## TÝKAJÚCE SA OSOBNÉHO POSTAVENIA (§ 32 ZVO)

Verejného obstarávania sa môže zúčastniť len ten, kto spĺňa podmienky účasti týkajúce sa osobného postavenia:

1. Uchádzač musí spĺňať podmienky účasti uvedené v § 32 ods. 1 zákona o verejnom obstarávaní (ZVO). Ich splnenie preukáže podľa § 32 ods. 2, ods. 4, ods. 5, ods. 7, ods. 8, § 152 ods. 1 ZVO (zápis do zoznamu hospodárskych subjektov) alebo § 152 ods. 3 ZVO. Ak uchádzač nepredloží doklady podľa § 32 ods. 2 písm. a) ZVO, je povinný na účely preukázania splnenia podmienky účasti podľa § 32 ods. 1 písm. a) ZVO poskytnúť obstarávateľskej organizácii údaje potrebné na vyžiadanie výpisu z registra trestov podľa § 10 ods. 4 zákona č. 330/2007 Z. z. o registri trestov a o zmene a doplnení niektorých zákonov v znení neskorších predpisov.
2. Obstarávateľská organizácia pri vyhodnocovaní splnenia podmienok účasti týkajúcich sa osobného postavenia overí zapísanie hospodárskeho subjektu v zozname hospodárskych subjektov, ak uchádzač nepredložil doklady podľa § 32 ods. 2, ods. 4, a ods. 5 ZVO alebo iný rovnocenný zápis alebo potvrdenie o zápise podľa § 152 ods. 3 ZVO a neposkytol obstarávateľskej organizácii údaje potrebné na vyžiadanie výpisu z registra trestov podľa § 10 ods. 4 zákona č. 330/2007 U. z. o registri trestov a o zmene a doplnení niektorých zákonov v znení neskorších predpisov.
3. Uchádzač môže požadované doklady predbežne nahradiť aj JEDom v zmysle § 39 ZVO, pričom berie na vedomie, že rozsahom, obsahom aj spôsobom spĺňa podmienky účasti uvedené v tomto bode oznámenia ku dňu predkladania ponúk a bude schopný v aktuálnom prípade túto skutočnosť do piatich pracovných dní od prevzatia výzvy, ak lehota nebude stanovená inak, doručiť obstarávateľskej organizácii a preukázať konkrétnymi dokladmi potvrdzujúcimi pravdivosť tvrdenia v JEDe.
4. Doklady vo vzťahu k preukazovaniu splnenia podmienok účasti v zmysle § 32 ods. 1 písm. b), c), e) a f) ZVO musia preukázať uchádzači so sídlom mimo územia Slovenskej republiky, ktorí nie sú zapísaní v zozname hospodárskych subjektov (§ 152 ods. 1 ZVO) predložením dokladov alebo prístupom do registra v krajine sídla, miesta podnikania alebo obvyklého pobytu uchádzača. Obstarávateľská organizácia uzná rovnocenný zápis alebo potvrdenie o zápise vydané príslušným orgánom iného členského štátu Európskej únie, ktorým uchádzač preukazuje splnenie podmienok účasti podľa § 32 ZVO. Skupina dodávateľov preukazuje splnenie podmienok účasti vo verejnom obstarávaní týkajúcich sa osobného postavenia za každého člena skupiny dodávateľov osobitne. Oprávnenie uskutočňovať predmet zákazky preukazuje člen skupiny dodávateľov len vo vzťahu k tej časti predmetu zákazky, ktorú má zabezpečiť.
5. Doklady musia byť aktuálne (nie staršie ako tri mesiace ku dňu lehoty na predkladanie ponúk; to sa netýka dokladu podľa § 32 ods. 2 písm. e) a f) ZVO) a musia odrážať skutočný stav v čase predkladania ponuky.

\*\*\*\*\*\*\*

## PODMIENKY ÚČASTI VO VEREJNOM OBSTARÁVANÍ, TÝKAJÚCE SA TECHNICKEJ SPÔSOBILOSTI alebo ODBORNEJ SPÔSOBILOSTI (§ 34 ZVO)

Uchádzač musí spĺňať podmienky účasti týkajúce sa technickej spôsobilosti alebo odbornej spôsobilosti podľa § 34 zákona o verejnom obstarávaní, ktoré preukazuje podľa:

Minimálna požadovaná úroveň štandardov:

K bodu **(A) § 34 ods. 1 písm. a) ZVO;**

**(1)**

Uchádzač preukáže plnenie požiadaviek podľa § 34 ods.1 písm. a) ZVO predložením:

zoznamu poskytnutých služieb s uvedením cien, lehôt dodania a odberateľov; dokladom je referencia (s obsahom podľa § 12 ods. 2 ZVO), ak odberateľom bol verejný obstarávateľ alebo obstarávateľ podľa zákona o verejnom obstarávaní. Splnenie požiadaviek podľa § 34 ods.1 písm. a) ZVO uchádzač môže preukázať jednou alebo viacerými poskytnutými službami v zmysle bodu (2).

**(2)**

Uchádzač preukáže **min. dve referencie**, ktorých predmetom bolo uspokojivé poskytovanie služieb rovnakého, alebo podobného charakteru, pričom za službu rovnakého alebo podobného charakteru sa považuje poskytovanie služieb čistenia vozidiel MHD, verejných dopravných prostriedkov alebo čistenia priemyselných objektov a hál. Obstarávateľská organizácia požaduje, aby dosiahnutý objem služieb bol v celkovom súhrne **minimálne v hodnote 4 500 000,00 EUR bez DPH** za **predchádzajúce 3 roky** **(36 mesiacov)** od vyhlásenia verejného obstarávania v Úradnom vestníku EÚ.

Minimálna požadovaná úroveň štandardov:

K bodu **(A) § 34 ods. 1 písm. g) ZVO;**

**(1)**

Uchádzač preukáže plnenie požiadaviek podľa § 34 ods.1 písm. g) ZVO predložením:

ak ide o stavebné práce alebo služby, údajmi o vzdelaní a odbornej praxi alebo o odbornej kvalifikácií osôb určených na plnenie zmluvy alebo koncesnej zmluvy alebo riadiacich zamestnancov, ak nie sú kritériom na vyhodnotenie ponúk,

**(2)**

Uchádzač preukáže plnenie požiadaviek podľa § 34 ods.1 písm. g) ZVO predložením:

osvedčenia o odbornej spôsobilosti na prácu s prípravkami používanými pri dezinfekcii a na reguláciu živočíšnych škodcov na profesionálne použitie vydané podľa § 6 ods. 4 písm. b) a § 15 ods. 3 písm. b) zákona NR SR č. 355/2007 Z.z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov, vydané Regionálnym úradom verejného zdravotníctva, ktorým dodávateľ preukáže odbornú spôsobilosť min. 1 osoby podľa § 16 ods. 2 zákona NR SR č. 355/2007 Z.z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov na plnenie predmetu zákazky.

**(\*)**Uchádzač môže na preukázanie technickej spôsobilosti alebo odbornej spôsobilosti využiť v zmysle § 34 ods. 3 ZVO technické a odborné kapacity inej osoby, bez ohľadu na ich právny vzťah. V takomto prípade musí uchádzač obstarávateľskej organizácii preukázať, že pri plnení Zmluvy bude skutočne používať kapacity osoby, ktorej spôsobilosť využíva na preukázanie technickej spôsobilosti alebo odbornej spôsobilosti. Túto skutočnosť preukazuje uchádzač písomnou zmluvou uzavretou s osobou, ktorej technickými a odbornými kapacitami mieni preukázať svoju technickú spôsobilosť alebo odbornú spôsobilosť. Z písomnej zmluvy musí vyplývať záväzok osoby, že poskytne svoje kapacity počas celého trvania zmluvného vzťahu. Osoba, ktorej kapacity majú byť použité na preukázanie technickej spôsobilosti alebo odbornej spôsobilosti, musí preukázať splnenie podmienok účasti týkajúce sa osobného postavenia a nesmú u nej existovať dôvody na vylúčenie podľa § 40 ods. 6 písm. a) až h) a ods. 7 zákona o verejnom obstarávaní. Oprávnenie dodávať tovar alebo poskytovať službu preukazuje vo vzťahu k tej časti predmetu zákazky, na ktorú boli kapacity uchádzačovi poskytnuté.

**(\*\*)** Uchádzač, ktorého tvorí skupina dodávateľov, preukazuje splnenie podmienok účasti týkajúce sa technickej spôsobilosti alebo odbornej spôsobilosti za všetkých členov skupiny spoločne.

**(\*\*\*)** Uchádzač môže požadované doklady nahradiť aj JEDom v zmysle § 39 ZVO.

\*\*\*\*\*